sukhrobnurali/uzbek-legal-corpus huggingface dataset:
VAZIRLAR MAHKAMASINING “RESPUBLIKA OLIY TAʼLIM MUASSASALARI XODIMLARI MEHNATIGA HAQ TOʻLAShNING TAKOMILLAShTIRILGAN TIZIMINI TASDIQLASh TOʻGʻRISIDA” 2008 YIL 1 AVGUSTDAGI 164-SON QARORIGA OʻZGARTIRISh KIRITISh HAQIDA
(resolution, 2024-05-07)

Oliy taʼlim darajasi va sifatini yanada oshirish, iqtisodiyotda talab qilinayotgan yuqori malakali mutaxassislar tayyorlash uchun zamonaviy shart-sharoitlar yaratish, oliy taʼlim muassasalarida innovatsiya faoliyatini rivojlantirish maqsadida Vazirlar Mahkamasi qaror qiladi: 1. Vazirlar Mahkamasining “Respublika oliy taʼlim muassasalari xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2008-yil 1-avgustdagi 164-son qarorining (Oʻzbekiston Respublikasi QT, 2008-y., 8-son, 40-modda) 4-bandi quyidagi tahrirda bayon qilinsin: “4. Oʻzbekiston Respublikasi Oliy va oʻrta maxsus taʼlim vazirligi, Iqtisodiyot vazirligi, Moliya vazirligi, oliy taʼlim muassasalariga ega boʻlgan vazirliklar va idoralarning kunduzgi oʻqish boʻyicha oliy taʼlim yoʻnalishlari va mutaxassisliklariga qarab bir oʻqituvchiga toʻgʻri keladigan talabalar soni nisbatining cheklangan normativlarini: 2009/2010 oʻquv yilidan boshlab — 1:10,5; 2014/2015 oʻquv yilidan boshlab — 1:12,5 nisbatida belgilash toʻgʻrisidagi taklifiga rozilik berilsin”. 2. Oʻzbekiston Respublikasi Oliy va oʻrta maxsus taʼlim vazirligi, oliy taʼlim muassasalariga ega boʻlgan vazirliklar va idoralar, 2014/2015 oʻquv yilidan boshlab bir oʻqituvchiga toʻgʻri keladigan talabalar soni nisbatining cheklangan normativlarini 1:12,5 nisbatida belgilash uchun respublika oliy taʼlim muassasalarida tashkiliy-metodik va tushuntirish ishlari olib borsinlar hamda zarur shart-sharoitlar yaratishni taʼminlasinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
OʻZBEKISTON RESPUBLIKASI MARKAZIY BANKINING YuRIDIK ShAXSLARGA MOʻLJALLANGAN OBLIGATSIYALARINING ChIQARILIShI VA MUOMALASI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2018-10-27)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) muvofiq Oʻzbekiston Respublikasining Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2002-yil 22-apreldagi 10/4-sonli qarori bilan tasdiqlangan “Oʻzbekiston Respublikasi Markaziy bankining yuridik shaxslarga moʻljallangan obligatsiyalarining chiqarilishi va muomalasi toʻgʻrisidagi nizom”ga (roʻyxat raqami 1140, 2002-yil 16-may) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-yil, 10-son) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
RESPUBLIKA IQTISODIYOTI TARMOQLARINI 2010/2011 YILLAR KUZ-QISh DAVRIDA BARQAROR IShLAShGA TAYYORLAShNI TAʼMINLASh ChORA-TADBIRLARI TOʻGʻRISIDA
(resolution, 2020-09-28)

Respublika iqtisodiyoti tarmoqlari va tashkilotlarini 2010/2011-yillar kuz-qish davrida barqaror ishlashga oʻz vaqtida tayyorlashni taʼminlash maqsadida: 1. Quyidagilar: respublika iqtisodiyoti tarmoqlarini 2010/2011-yillar kuz-qish davrida barqaror ishlashga tayyorlash boʻyicha tadbirlar 1-ilovaga* muvofiq; asosiy muhandislik kommunikatsiyalari va texnologik uskunalarni, shuningdek ijtimoiy soha obyektlarini hududlar boʻyicha 2010/2011-yillar kuz-qish davrida barqaror ishlashga tayyorlash hamda kapital va joriy taʼmirlash topshiriqlari 2 va 4-ilovalarga* muvofiq; koʻmir, suyultirilgan gaz, pechka yoqilgʻisi, mazut va texnik tuzni hududlar boʻyicha 2010/2011-yillar kuz-qish davri uchun tayyorlash topshiriqlari 5-ilovaga* muvofiq tasdiqlansin; 2. Respublika iqtisodiyoti tarmoqlarini 2009/2010-yillar kuz-qish davrida barqaror ishlashini muvofiqlashtirish uchun 6-ilovaga* muvofiq tarkibda Respublika komissiyasi tuzilsin. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Qoraqalpogʻiston Respublikasi Vazirlar Kengashi raisining oʻrinbosari, viloyatlar va Toshkent shahar hokimlarining kommunal xizmat koʻrsatish masalalariga mutasaddi oʻrinbosarlari rahbarligida aynan shunday hududiy komissiyalar tuzsin. 3. Qoraqalpogʻiston Respublikasi Vazirlar Kengashining raisi, viloyatlar va Toshkent shahar hokimlari, davlat va xoʻjalik boshqaruvi organlari, boshqa tashkilotlar rahbarlari zimmasiga iqtisodiyot tarmoqlarining 2010/2011-yillar kuz-qish davrida barqaror ishlashini taʼminlaydigan tadbirlar hamda ishlarning oʻz vaqtida va sifatli bajarilishi yuzasidan shaxsiy javobgarlik yuklansin. 4. Respublika komissiyasi (Sh.M. Mirziyoyev): kommunal soha korxonalari, qozonxonalar, koʻp kvartirali turarjoy binolari, taʼlim, sogʻliqni saqlash muassasalari hamda boshqa ijtimoiy soha obyektlarini 2010/2011-yillar kuz-qish davrida barqaror ishlashga tayyorlash boʻyicha joylardagi ishlarning ahvolini tanqidiy oʻrganib chiqsin va shu yilning 15-iyulidan kechikmay ushbu masala boʻyicha komissiyaning majlisini oʻtkazsin; oʻrganib chiqish natijalari boʻyicha respublika iqtisodiyoti tarmoqlari va ijtimoiy soha muassasalarini 2010-2011-yillar kuz-qish davrida tayyorlash va ularning barqaror ishlashini taʼminlash boʻyicha ushbu Qaror bilan tasdiqlangan chora-tadbirlar va topshiriqlarni bajarish yuzasidan tashkiliy tadbirlar kompleksi amalga oshirilishini taʼminlasin. 5. Mazkur Qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. Ushbu Qarorning bajarilishi har chorakda Vazirlar Mahkamasi majlislarida tanqidiy koʻrib chiqilsin.
TIJORAT BANKLARINING NOChOR XOʻJALIK YuRITUVChI SUBYEKTLAR (BANKROTLAR) BILAN IShLASh QOIDALARINI OʻZ KOʻChINI YOʻQOTGAN DEB TOPISh HAQIDA
(resolution, 2010-06-15)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-yil, 12-son, 247-modda) va “Bankrotlik toʻgʻrisida”gi (Oʻzbekiston Respublikasi Oliy Majlisining Axborotnomasi, 2003-yil 5-son, 63-modda) qonunlariga hamda Oʻzbekiston Respublikasi Prezidentining 2008-yil 18-noyabrdagi PF-4053-sonli “Iqtisodiyot real sektori korxonalarining moliyaviy barqarorligini yanada oshirish chora-tadbirlari toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2008-yil, 47-son, 461-modda) va 2008-yil 19-noyabrdagi F-4010-sonli “Iqtisodiy nochor korxonalarni tijorat banklariga sotish tartibini tasdiqlash toʻgʻrisida”gi Farmoyishiga (Oʻzbekiston Respublikasi qonun hujjatlari toʻplami, 2008-yil, 49-son, 479-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 1995-yil 23-fevralda tasdiqlangan 112-sonli “Tijorat banklarining nochor xoʻjalik yurituvchi subyektlar (bankrotlar) bilan ishlash qoidalari” (roʻyxat raqami 158, 1995-yil 14-iyun) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
REEKSPORT BOJXONA REJIMI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2016-04-21)

Oʻzbekiston Respublikasi Bojxona kodeksining 20-moddasiga (Oʻzbekiston Respublikasi Oliy Majlisining Axborotnomasi, 1998-yil, 2-son, 36-modda) va “Davlat bojxona xizmati toʻgʻrisida”gi Oʻzbekiston Respublikasi Qonunining (Oʻzbekiston Respublikasi Oliy Majlisining Axborotnomasi, 1997-yil, 9-son, 230-modda) 6-moddasiga muvofiq Oʻzbekiston Respublikasi Davlat bojxona qoʻmitasi qaror qiladi: 1. Reeksport bojxona rejimi toʻgʻrisidagi nizomga (roʻyxat raqami 1134, 2002-yil 2-may — Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-yil, 9-son) ilovaga* muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “BANK PLASTIK KARTOChKALARIDAN FOYDALANGAN HOLDA HISOB-KITOB TIZIMINI RIVOJLANTIRIShNI RAGʻBATLANTIRISh BOʻYIChA QOʻShIMChA ChORA-TADBIRLAR TOʻGʻRISIDA” 2010 YIL 19 APRELDAGI PQ-1325-SON QARORI)
(resolution, 2010-06-10)

Oʻzbekiston Respublikasi Prezidentining “Bank plastik kartochkalaridan foydalangan holda hisob-kitob tizimini rivojlantirishni ragʻbatlantirish boʻyicha qoʻshimcha chora-tadbirlar toʻgʻrisida” 2010-yil 19-apreldagi PQ-1325-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin. 1. Vazirlar Mahkamasining 2002-yil 26-noyabrdagi 407-son qarori (Oʻzbekiston Respublikasi QT, 2002-y., 11-son, 71-modda) bilan tasdiqlangan Ulgurji va chakana savdo faoliyatini roʻyxatdan oʻtkazish va amalga oshirish tartibi toʻgʻrisidagi nizomda: a) 19-bandning ikkinchi xatboshi quyidagi tahrirda bayon qilinsin: “Turgʻun savdo shoxobchalarida bank plastik kartochkalaridan foydalangan holda toʻlovlarni qabul qilish boʻyicha hisob-kitob terminalining mavjudligi taʼminlanishi kerak”; b) 30-bandning ikkinchi xatboshi quyidagi tahrirda bayon qilinsin: “Turgʻun savdo shoxobchalarida bank plastik kartochkalaridan foydalangan holda toʻlovlarni qabul qilish boʻyicha hisob-kitob terminalining mavjudligi taʼminlanishi kerak”. 2. Vazirlar Mahkamasining “Oʻzbekiston Respublikasida chakana savdo qoidalarini hamda Oʻzbekiston Respublikasida umumiy ovqatlanish mahsulotlarini (xizmatlarini) ishlab chiqarish va sotish qoidalarini tasdiqlash toʻgʻrisida” 2003-yil 13-fevraldagi 75-son qarorida (Oʻzbekiston Respublikasi QT, 2003-y., 2-son, 15-modda): a) Oʻzbekiston Respublikasida chakana savdo qoidalari 21-bandining ikkinchi xatboshi quyidagi tahrirda bayon qilinsin: “Turgʻun savdo shoxobchalarida bank plastik kartochkalaridan foydalangan holda toʻlovlarni qabul qilish boʻyicha hisob-kitob terminalining mavjudligi taʼminlanishi kerak”; b) Oʻzbekiston Respublikasida umumiy ovqatlanish mahsulotlarini (xizmatlarini) ishlab chiqarish va sotish qoidalari 14-bandining toʻrtinchi xatboshi quyidagi tahrirda bayon qilinsin: “Barcha umumiy ovqatlanish obyektlarida bank plastik kartochkalaridan foydalangan holda toʻlovlarni qabul qilish boʻyicha hisob-kitob terminalining mavjudligi taʼminlanishi kerak”.
TOʻLOV TERMINALLARI BILAN JIHOZLASh VA AHOLI BILAN PUL HISOB-KITOBLARINI AMALGA OShIRIShDA ULARNI QOʻLLASh TARTIBI TOʻGʻRISIDAGI NIZOMGA OʻZGARTIRISh KIRITISh TOʻGʻRISIDA
(resolution, 2021-04-03)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi 1995-yil, 12-son, 247-modda) 7-moddasi, Oʻzbekiston Respublikasi “Davlat soliq xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-yil, 9-son, 232-modda) 7-moddasi va Oʻzbekiston Respublikasi Prezidentining 2010-yil 19-apreldagi PQ-1325-sonli “Bank plastik kartochkalaridan foydalangan holda hisob-kitob tizimini rivojlantirishni ragʻbatlantirish boʻyicha qoʻshimcha chora-tadbirlar toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-yil, 16-son, 124-modda) muvofiq Oʻzbekiston Respublikasi Markaziy banki Boshqaruvi va Davlat soliq qoʻmitasi qaror qiladilar: 1. Oʻzbekiston Respublikasi Markaziy banki Boshqaruvi va Davlat soliq qoʻmitasining 2009-yil 20-iyundagi 18/1, 2009-20-sonli qarori (roʻyxat raqami 1986, 2009-yil 27-iyul) (Oʻzbekiston Respublikasi qonun hujjatlari toʻplami, 2009-yil, 30-31-son, 351-modda) bilan tasdiqlangan “Toʻlov terminallari bilan jihozlash va aholi bilan pul hisob-kitoblarini amalga oshirishda ularni qoʻllash tartibi toʻgʻrisida”gi nizomga ilovaga muvofiq oʻzgartirish kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 2-band quyidagi tahrirda bayon etilsin: “2. Aholi bilan pullik hisob-kitoblarni amalga oshiruvchi quyidagi chakana savdo va xizmat koʻrsatish obyektlarida toʻlov terminali majburiy oʻrnatilishi lozim*: aviatsiya va temir yoʻllar pattalarini sotish kassalari; avtovokzal va avtostansiyalar kassalari; avtomobillarga yonilgʻi quyish shoxobchalari; mehmonxonalar; kredit tashkilotlari (kredit uyushmalari, mikrokredit tashkilotlari, lombardlar), sugʻurta tashkilotlari va moliya bozorining boshqa subyektlari; turgʻun savdo shoxobchalari, shu jumladan dorixonalar (egallab turgan maydoni oʻlchamidan qatʼi nazar); umumiy ovqatlanish obyektlari; uy-joy kommunal, shuningdek telefon aloqa xizmatlari, shu jumladan uyali aloqa telefonlari xizmatlari uchun aholidan toʻlovlarni qabul qilish shoxobchalari; avtotransport vositalarini vaqtinchalik saqlash joylari; aloqa boʻlimlari; maishiy xizmat koʻrsatish hamda madaniy-ommaviy va tomosha tadbirlari oʻtkaziladigan obyektlar; aholi bilan pullik hisob-kitoblarni amalga oshiruvchi boshqa xoʻjalik yurituvchi subyektlar. 2. Ushbu oʻzgartirish Oʻzbekiston Respublikasi Savdo-sanoat palatasi bilan kelishilgan.
“BALIQ OVLASh KORXONALARIDA TABIIY SUV HAVZALARIDAN FOYDALANGANLIK UChUN IJARA HAQINI HISOBLASh VA UNI UNDIRISh TARTIBI TOʻGʻRISIDA”GI NIZOMGA OʻZGARTIRIShLAR KIRITISh HAQIDA
(resolution, 2018-01-01)

Oʻzbekiston Respublikasi Vazirlar Mahkamasining 2010-yil 2-apreldagi 62-son “Vazirliklar va idoralarning budjetdan tashqari jamgʻarmalariga mablagʻlar ajratishni tartibga solish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 14-15-son, 106-modda) muvofiq Oʻzbekiston Respublikasi Moliya vazirligi, Tabiatni muhofaza qilish davlat qoʻmitasi va Qishloq va suv xoʻjaligi vazirligi qaror qiladilar: 1. Oʻzbekiston Respublikasi Moliya vazirligi, Tabiatni muhofaza qilish davlat qoʻmitasi, Qishloq va suv xoʻjaligi vazirligining 2003-yil 6-noyabrdagi 125 , 02-1212 va 01/22-142-son qarori (roʻyxat raqami 1292, 2003-yil 20-dekabr) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-yil, 24-son) bilan tasdiqlangan “Baliq ovlash korxonalarida tabiiy suv havzalaridan foydalanganlik uchun ijara haqini hisoblash va uni undirish tartibi toʻgʻrisida”gi nizomga ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 8-bandida: “a” kichik bandidagi “60” raqami “68” raqami bilan almashtirilsin; “b” kichik bandidagi “25” raqami “20” raqami bilan almashtirilsin; “v” kichik bandidagi “15” raqami “12” raqami bilan almashtirilsin. 2. Ushbu oʻzgartirishlar Oʻzbekiston Respublikasi Davlat statistika qoʻmitasi bilan kelishilgan.
Oʻzbekiston Respublikasi Mudofaa vazirligi xarajatlarini optimallashtirish chora-tabdirlari toʻgʻrisida
(resolution, 2010-06-09)

Oʻzbekiston Respublikasi Mudofaa vazirligining xarajatlarini va harbiy xizmatchilarning ijtimoiy himoyasini optimallashtirish maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi, Mudofaa vazirligi, Davlat mulkini boshqarish davlat qoʻmitasi, Oʻzbekiston “Oʻzkommunxizmat” agentligi, Toshkent viloyat va Toshkent shahar hokimliklarining ochiq harbiy shaharchalarda joylashgan turar joylarni ilovaga muvofiq Oʻzbekiston Respublikasi Mudofaa vazirligi balansidan chiqarib, Toshkent viloyat va Toshkent shahar hokimliklari balansiga bepul asosda qabul qilish toʻgʻrisidagi takliflari maʼqullansin. 2. Oʻzbekiston Respublikasi Mudofaa vazirligi bir oylik muddatda belgilangan tartibda turar joylarni topshirsin, Toshkent viloyati va Toshkent shahar hokimliklari esa joriy texnik holati boʻyicha ularni balansiga qabul qilib olsin. Topshirilayotgan turar joylardagi xizmat kvartiralarini hisobga olish va taqsimlash Oʻzbekiston Respublikasi Mudofaa vazirligi zimmasiga yuklatilsin. 3. Belgilansinki 2010-yildan boshlab: Oʻzbekiston Respublikasi Mudofaa vazirligi boʻlinmalari tomonidan idoraviy, shu jumladan yopiq harbiy shaharchalarda joylashgan uy-joy fondi uchun ichimlik suvi, oqova suv, issiqlik va gaz taʼminoti boʻyicha kommunal xizmatlarga haq toʻlash aholi uchun belgilangan tariflarga koʻra amalga oshiriladi; Oʻzbekiston Respublikasi Mudofaa vazirligi boʻlinmalari tomonidan idoraviy uy-joy fondida yashayotgan aholi uchun xarid qilinayotgan ichimlik suvi, oqova suv, issiqlik va gaz taʼminoti boʻyicha kommunal xizmatlarga qoʻshimcha qiymat soligʻi solinmaydi. 4. Oʻzbekiston Respublikasi Mudofaa vazirligi, kommunal xizmatlarni meʼyordan ortiq isteʼmol qilish holatlari yuzaga kelishiga yoʻl qoʻymaslik maqsadida, 2010-yilning 1-oktabr sanasigacha idoraviy uy-joy fondini individual va uy uchun umumiy boʻlgan sovuq va issiq suv, issiqlik energiyasi va gazni hisoblash asboblari bilan jihozlashni taʼminlasin. Idoraviy uy-joy fondini uy uchun umumiy hisoblash asboblari bilan jihozlash boʻyicha xarajatlar 2010-yil uchun Oʻzbekiston Respublikasi Mudofaa vazirligi budjetining parametrlarida nazarda tutilgan mablagʻlar doirasida, individual hisoblash asboblari bilan jihozlash esa turar joy egalari va ijarachilarining shaxsiy mablagʻlari hisobidan amalga oshirilishi belgilansin. 5. Oʻzbekiston “Oʻzkommunxizmat” agentligi boshqa manfaatdor vazirlik va idoralar bilan birgalikda bir oylik muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 6. Mazkur qaror ijrosini nazorat qilish Oʻzbekiston Respublikasi Bosh vazirining oʻrinbosari B.A. Xodjayeva zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh HAQIDA (OʻZBEKISTON RESPUBLIKASI PREZIDENTINING “DEHQON BOZORLARI VA SAVDO KOMPLEKSLARI FAOLIYATINI TAShKIL QILIShNI YANADA TAKOMILLAShTIRISh ChORA-TADBIRLARI TOʻGʻRISIDA” 2010 YIL 26 APRELDAGI PQ-1326-SON QARORI)
(resolution, 2024-05-07)

Oʻzbekiston Respublikasi Prezidentining “Dehqon bozorlari va savdo komplekslari faoliyatini tashkil qilishni yanada takomillashtirish chora-tadbirlari toʻgʻrisida” 2010-yil 26-apreldagi PQ-1326-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 4. Vazirlar Mahkamasining 2010-yil 5-apreldagi 63-son qarori (Oʻzbekiston Respublikasi QT, 2010-y., 4-son, 15-modda) bilan tasdiqlangan Avtotransport vositalarini vaqtincha saqlash boʻyicha pulli xizmatlar koʻrsatish faoliyatini amalga oshirish tartibi toʻgʻrisidagi Nizomning 11-bandiga quyidagi mazmundagi xatboshi qoʻshilsin: “300 va undan ortiq turgʻun savdo shoxobchalari va savdo oʻrinlariga ega boʻlgan bozorlar va savdo komplekslarida avtotransport vositalarini vaqtincha saqlash boʻyicha xizmatlar koʻrsatilgan hollarda majburiy tartibda avtotransport vositalari kirib kelgan va chiqib ketgan vaqtni qayd etish funksiyasiga ega boʻlgan elektron hisoblagichlar oʻrnatiladi”.
“ShAHARChALAR, QIShLOQLAR VA OVULLAR FUQAROLAR YIGʻINLARINING RAISLARI (OQSOQOLLARI) TOMONIDAN NOTARIAL HARAKATLARNI AMALGA OShIRISh TARTIBI TOʻGʻRISIDAGI YOʻRIQNOMANI TASDIQLASh HAQIDA”GI BUYRUQNI OʻZ KUChINI YOʻQOTGAN DEB HISOBLASh HAQIDA
(order, 2010-06-04)

Oʻzbekiston Respublikasi Vazirlar Mahkamasining 2010-yil 2-iyundagi 104-sonli “Oʻzbekiston Respublikasi Prezidentining “Oʻzbekiston Respublikasida notariat institutini yanada takomillashtirish choralari toʻgʻrisida” 2010-yil 5-maydagi PF-4216-son Farmonini amalga oshirish chora-tadbirlari haqida” va 2003-yil 27-avgustdagi 370-sonli “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2003-y., 15-16-son, 138-modda) qarorlariga muvofiq buyuraman: 1. Oʻzbekiston Respublikasi Adliya vazirining 2010-yil 19-apreldagi 79-mh-sonli “Shaharchalar, qishloqlar va ovullar fuqarolar yigʻinlarining raislari (oqsoqollari) tomonidan notarial harakatlarni amalga oshirish tartibi toʻgʻrisidagi yoʻriqnomani tasdiqlash haqida”gi buyrugʻi (roʻyxat raqami 2098, 2010-yil 19-aprel) (Oʻzbekiston Respublikasi qonun hujjatlari toʻplami, 2010-y., 16-son, 127-modda) oʻz kuchini yoʻqotgan deb hisoblansin. 2. Mazkur buyruq davlat roʻyxatidan oʻtkazilsin va Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestriga tegishli yozuv kiritsin. 3. Qonun hujjatlarini turkumlash va huquqiy axborot boshqarmasi (S. Nuriyev) va Notariat, FHDY va advokatura boshqarmasi (D. Yakubova) ushbu normativ-huquqiy hujjatni oʻn kun muddat ichida barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Ushbu buyruq davlat roʻyxatidan oʻtkazilgan kundan boshlab oʻn kundan keyin kuchga kiritilsin. 5. Mazkur buyruq ijrosini nazorat qilish vazir oʻrinbosari E. Kanyazov zimmasiga yuklansin.
TAʼLIM MUASSASALARI VA KORXONALAR OʻRTASIDAGI ShERIKLIK MUNOSABATLARI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2018-04-04)

Oʻzbekiston Respublikasi Prezidentining 2008-yil 29-fevraldagi PQ-805-son qarori (Oʻzbekiston Respublikasi qonun hujjatlari toʻplami, 2008-y., 10-11-son, 56-modda) bilan tasdiqlangan “Yoshlar yili” Davlat dasturining 46-bandiga muvofiq Oʻzbekiston Respublikasi Oliy va oʻrta maxsus taʼlim vazirligi, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Xalq taʼlimi vazirligi, Mehnat va aholini ijtimoiy muhofaza qilish vazirligi, Iqtisodiyot vazirligi va Moliya vazirligi qaror qiladilar: 1. Oʻzbekiston Respublikasi Oliy va oʻrta maxsus taʼlim vazirligi, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Xalq taʼlimi vazirligi, Mehnat va aholini ijtimoiy muhofaza qilish vazirligi, Iqtisodiyot vazirligi va Moliya vazirligining 2008-yil 30-maydagi 157, 21/QQ, 23, 01-08/1750, 54, 56-son qarori (roʻyxat raqami 1832, 2008-yil 4-iyul) (Oʻzbekiston Respublikasi qonun hujjatlari toʻplami, 2008-y., 26-27-son, 259-modda) bilan tasdiqlangan Taʼlim muassasalari va korxonalar oʻrtasidagi sheriklik munosabatlari toʻgʻrisidagi nizomning 15-bandi quyidagi tahrirda bayon etilsin: “15. Amaliyot oʻtash vaqtida oʻn sakkiz yoshga toʻlmagan oʻquvchilarni Oʻn sakkiz yoshdan kichik shaxslarning mehnati qoʻllanishi taqiqlanadigan noqulay mehnat sharoitlari ishlari roʻyxatida (roʻyxat raqami 1990, 2009-yil 29-iyul) (Oʻzbekiston Respublikasi qonun hujjatlari toʻplami, 2009-y., 30-31-son, 355-modda) koʻrsatilgan ishlarga jalb qilish taqiqlanadi”. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan soʻng kuchga kiradi.